## Naredba o popisu zemalja, njihovih područja ili dijelova iz kojih je dozvoljen uvoz i provoz određenih vrsta živih životinja

### NN 1/2013 (2.1.2013.), Naredba o popisu zemalja, njihovih područja ili dijelova iz kojih je dozvoljen uvoz i provoz određenih vrsta živih životinja

MINISTARSTVO POLJOPRIVREDE

33

Na temelju članka 17. stavka 3. Zakona o veterinarstvu (»Narodne novine«, broj 41/07 i 55/11) ministar poljoprivrede donosi

NAREDBU

O POPISU ZEMALJA, NJIHOVIH PODRUČJA ILI DIJELOVA IZ KOJIH JE DOZVOLJEN UVOZ I PROVOZ ODREĐENIH VRSTA ŽIVIH ŽIVOTINJA

I.

Dozvoljen je uvoz u ili provoz kroz Republiku Hrvatsku pošiljaka određenih vrsta živih životinja podrijetlom iz zemalja, njihovih područja ili dijelova ukoliko se nalaze na popisu zemalja navedenih u Prilogu ove Naredbe koji je njezin sastavni dio, te ukoliko nije na snazi zabrana uvoza i provoza određenih životinjskih vrsta vezana uz zdravlje životinja.

II.

Ova Naredba odnosi se na sljedeće životinjske vrste: domaća goveda (uključujući vrste Bubalus i Bison te njihove križance), domaće ovce (Ovis aries) i domaće koze (Capra hircus), domaće svinje (Sus scrofa), divlje Suidae, Tayassuidae and Tapiridae, životinje iz reda Artiodactyla (osim goveda – uključujući vrste Bubalus i Bison i njihove križance), Ovis aries, Capra hircus, Suidae i Tayassuida), i porodice Rhinocerotidae i Elephantidae.

III.

Iznimno od točke I. i II. ove Naredbe, dozvoljen je provoz pošiljaka živih goveda podrijetlom iz Bosne i Hercegovine preko područja Republike Hrvatske koje su namijenjene otpremi u neku drugu državu do 15. siječnja 2013. godine, ukoliko nije na snazi zabrana uvoza i provoza živih goveda vezana uz zdravlje životinja. Provoz je dozvoljen do izlazne granične veterinarske postaje samo glavnim cestama bez zaustavljanja.

IV.

Uvoz u ili provoz kroz Republiku Hrvatsku pošiljaka iz točke I. i II. ove Naredbe ne odnosi se na životinje iz država članica Europske unije.

V.

Danom stupanja na snagu ove Naredbe prestaje važiti Naredba o popisu zemalja, njihovih područja ili dijelova iz kojih je dozvoljen uvoz u i provoz određenih vrsta živih životinja (»Narodne novine«, broj 92/12, 96/12 i 128/12).

VI.

Ova Naredba stupa na snagu danom objave u »Narodnim novinama«.

Klasa: 011-02/12-01/205

Urbroj: 525-10/0488-12-1

Zagreb, 28. prosinca 2012.

Ministar

Tihomir Jakovina, v. r.

**PRILOG**

Popis zemalja, njihovih područja ili dijelova iz kojih je dozvoljen uvoz i provoz kroz Republiku Hrvatsku određenih vrsta živih životinja

|  |  |  |  |  |  |
| --- | --- | --- | --- | --- | --- |
| ISO kod – Ime zemlje | Kod područja | Opis zemlje, njenog područja ili dijela | Vrsta životinje | | Posebni uvjeti |
|  |  |  | Obrazac certifikata | Dodatna jamstva |  |
| 1 | 2 | 3 | 4 | 5 | 6 |
| CA – Kanada | CA-0 | Cijelo područje | POR-X |  | IVb  IX  V |
|  | CA-1 | Cijelo područje, osim Okanagan Valley regije Britanske Kolumbije opisane kako slijedi:  – od točke na granici između Kanade i Sjedinjenih Američkih Država 120° 15’ zemljopisne dužine, 49° zemljopisne širine  – sjeverno do točke 119° 35’ zemljopisne dužine, 50° 30’ zemljopisne širine  – sjeveroistočno do točke 119° zemljopisne dužine, 50° 45’ zemljopisne širine  – južno do točke na granici između Kanade i Sjedinjenih Američkih Država 118° 15’ zemljopisne dužine, 49° zemljopisne širine | BOV-X,  OVI-X,  OVI-Y  RUM (\*) | A |
| CH – Švicarska | CH-0 | Cijelo područje | BOV-X, BOV-Y, RUM, POR-X, POR-Y OVI-X, OVI-Y |  |  |
| CL – Čile | CL-0 | Cijelo područje | BOV-X, OVI-X, RUM |  |  |
| POR-X, SUI | B |  |
| GL – Grenland | GL-0 | Cijelo područje | OVI-X, RUM |  | V |
| IS – Island | IS-0 | Cijelo područje | BOV-X, BOV-Y, RUM, OVI-X, OVI-Y |  |  |
| POR-X, POR-Y | B |  |
| ME – Crna Gora | ME-0 | Cijelo područje |  |  | I |
| MK –Makedonija | MK-0 | Cijelo područje |  |  | I |
| NZ – Novi Zeland | NZ-0 | Cijelo područje | BOV-X, BOV-Y, RUM, POR-X, POR-Y OVI-X, OVI-Y |  | III  V |
| PM – Sveti Petar i Mikelon | PM-0 | Cijelo područje | BOV-X, BOV-Y, RUM, OVI-X, OVI-Y CAM |  |  |
| RS – Srbija (\*\*) | RS-0 | Cijelo područje |  |  | I |
| (\*) Isključivo za žive životinje osim životinja iz vrste cervidae (jeleni).  (\*\*) Ne uključuje Kosovo. | | | | | |

Značenje oznaka u tablici:

I: za provoz preko područja treće zemlje živih životinja, koje se upućuju izravno na klanje ili živih goveda za tov koje su podrijetlom iz države članice EU i koje su namijenjene uvozu u Republiku Hrvatsku ili drugu državu članicu EU, u kamionima na koje je stavljena plomba sa serijskim brojem.

Broj plombe mora biti upisan na veterinarski certifikat koji je izdan u skladu s obrascem za odnosnu vrstu životinja za klanje ili tov.

Plomba mora po dolasku na graničnu veterinarsku postaju ulaska u Republiku Hrvatsku biti neoštećena i broj plombe upisan u TRACES sustav.

U slučaju provoza iz države članice EU u drugu državu članicu EU veterinarski certifikat mora biti ovjeren na izlazu iz države članice EU od strane nadležnog tijela prije provoza preko područja jedne ili više trećih zemalja, uz sljedeće riječi »SAMO ZA PROVOZ IZMEĐU RAZLIČITIH DIJELOVA EUROPSKE UNIJE PREKO PODRUČJA MAKEDONIJE/CRNE GORE/SRBIJE«.

Goveda za tov moraju biti prevezena izravno na gospodarstvo odredišta određeno od strane nadležnog veterinarskog tijela odredišta. Te životinje ne smiju se premještati s gospodarstva osim neposredno na klanje.

II: područje koje ima status službeno slobodnog od tuberkuloze za izvoz u RH živih goveda za tov i/ili rasplod.

III: područje koje ima status službeno slobodnog od bruceloze u svrhu izvoza u RH živih goveda za tov i/ili rasplod.

IVa: područje koje ima status službeno slobodnog od enzootske leukoze goveda u svrhu izvoza u RH živih goveda za tov i/ili rasplod.

IVb: područje s odobrenim gospodarstvima koja imaju status službeno slobodnih od enzootske leukoze goveda u svrhu izvoza u RH živih goveda za tov i/ili rasplod.

V: područje koje ima status službeno slobodnog od bruceloze u svrhu izvoza u RH živih ovaca i koza za tov i/ili rasplod.

VI: zemljopisna ograničenja:

VII: područje koje ima status službeno slobodnog od tuberkuloze u svrhu izvoza u RH živih životinja iz reda Artiodactyla (osim goveda (uključujući vrste Bubalus i Bison i njihove križance), Ovis aries, Capra hircus, Suidae i Tayassuida), i porodice Rhinocerotidae i Elephantidae.

VIII: područje koje ima status službeno slobodnog od bruceloze u svrhu izvoza u RH živih životinja iz reda Artiodactyla (osim goveda (uključujući vrste Bubalus i Bison i njihove križance), Ovis aries, Capra hircus, Suidae i Tayassuida), i porodice Rhinocerotidae i Elephantidae.

IX: područje koje ima status službeno slobodnog od bolesti Aujeszkog u svrhu izvoza u RH živih domaćih svinja (Sus scrofa) namijenjenih uzgoju i/ili proizvodnji nakon uvoza.

BOV-X: domaća goveda (uključujući vrste Bubalus i Bison te njihove križance) namijenjene uzgoju i/ili proizvodnji nakon uvoza.

BOV-Y: domaća goveda (uključujući vrste Bubalus i Bison te njihove križance) namijenjene klanju nakon uvoza.

OVI-X: domaće ovce (Ovis aries) i domaće koze (Capra hircus) namijenjene uzgoju i/ili proizvodnji nakon uvoza.

OVI-Y: domaće ovce (Ovis aries) i domaće koze (Capra hircus) za klanje nakon uvoza.

POR-X: domaće svinje (Sus scrofa) namijenjene uzgoju i/ili proizvodnji nakon uvoza.

POR-Y: domaće svinje (Sus scrofa) namijenjene nakon uvoza.

RUM: životinje iz reda Artiodactyla (osim goveda (uključujući vrste Bubalus i Bison i njihove križance), Ovis aries, Capra hircus, Suidae i Tayassuida), i porodice Rhinocerotidae i Elephantidae.

SUI: divlje Suidae, Tayassuidae and Tapiridae.

CAM: životinje iz porodice Camelidae.

Dodatna jamstva:

A: jamstva vezana uz testove na bolest plavog jezika i epizootsku hemoragijsku bolest provedenim na životinjama kako je traženo u važećem veterinarskom certifikatu za odnosnu vrstu životinja.

B: jamstva vezana uz testove na vezikularnu bolest svinja i klasičnu svinjsku kugu provedenim na životinjama kako je traženo u važećem veterinarskom certifikatu za odnosnu vrstu životinja.

C: jamstva vezana uz test na brucelozu provedenom na životinjama kako je traženo u važećem veterinarskom certifikatu za odnosnu vrstu životinja.

1 02.01.2013 Naredba o popisu zemalja, njihovih područja ili dijelova iz kojih je dozvoljen uvoz i provoz određenih vrsta živih životinja

1 02.01.2013 Naredba o popisu zemalja, njihovih područja ili dijelova iz kojih je dozvoljen uvoz i provoz određenih vrsta živih životinja

Naredba, NN 1/2013-33
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)